**PROJEKTI “KULTURA PËR NDRYSHIM”**

**Thirrje për aplikim 2018**

**Afati i fundit për aplikim: 18 prill 2018, 00:00**

Kjo ftesë për aplikime për grante bëhet nga projekti Kultura për ndryshim, i cili menaxhohet nga Zyra e Bashkimit Evropian në Kosovë. Projekti ka filluar më 15 janar 2018 dhe zbatohet nga Qendra Multimedia dhe Goethe-Institut. Qëllimi i ftesës është forcimi i sektorit kulturor në Kosovës përmes përkrahjes së projekteve kulturore të qëndrueshme si dhe përkrahjes së aktiviteteve të organizatave kulturore e artistëve që promovojnë kreativitetin, gjithë-përfshirjen sociale dhe bashkëpunimin kulturor lokal apo ndërkombëtar. Të drejtë aplikimi kanë organizatat kulturore në Kosovë, institucionet publike të kulturës dhe artistët individualisht. Propozimet në këtë ftesë mund të dorëzohen për 3 fushat (lotet) e mëposhtme:

**Lot 1:** Përkrahje për projektet, platformat e iniciativat e mëdha kulturore, ekzistuese apo të reja që organizohen në Kosovë dhe të cilat përfshijnë një seri të aktiviteteve publike. Shuma maksimale e përkrahjes për këtë fushë është 20.000 euro.

**Lot 2:** Përkrahje për projektet, platformat e iniciativat e mesme kulturore, ekzistuese apo të reja që organizohen në Kosovë dhe të cilat përfshijnë një apo më shumë aktivitete publike. Shuma maksimale e përkrahjes për këtë fushë është 10.000 euro.

**Lot 3:** Përkrahje për projektet e iniciativat kulturore të vogla të organizuara në Kosovë. Në këtë lot mund të aplikojnë të gjitha organizatat, iniciativat kulturore nga grupet me karakter jo-formal dhe artistët individualisht. Shuma maksimale e përkrahjes për këtë fushë është 5.000 euro.

Aplikacionet pranohen në gjuhën shqipe, serbe apo angleze. Aplikantët nuk mund të dorëzojnë më shumë se një aplikacion për një fushë (lot). Vetëm një aplikacion nga secili aplikues do të pranohet.

Afati përfundimtar për aplikim është **18 prill 2018, në orën 00:00.**

Seancat informative lidhur me aplikimin do të organizohen gjatë muajit mars dhe prill në lokacionet vijuese:

Mitrovicë: 27 mars 2018, ora 11:00, Qendra Informative e BE-së në Veri

Ferizaj: 28 mars 2018, ora 11:00, Qendra e kulturës

Prizren: 29 mars 2018, ora 11:00, Qendra Beledije

Pejë: 30 mars 2018, ora 11:00, Qendra rinore

Prishtinë: 5 prill 2018, ora 10:00, Qendra Informative e Kulturore e BE-së

Për më shumë informata për ftesën për aplikim, vizitoni ueb faqen e Qendra Multimedia në [www.qendra.org](http://www.qendra.org) (ndër-faqen Kultura për Ndryshim). Dokumenti “Udhëzimet për Aplikantët” përmban informata më të hollësishme për procedurat e aplikimit dhe informata tjera.

Çdo pyetje lidhur me përgatitjen e aplikacionit mund të dërgohet me email deri më **10 prill 2018** në adresën si vijon: grants@qendra.org